als_Latn dik_Latn sag_Latn
Gjatë mesditës, PS ka reaguar pas deklaratave të kreut të PD-së Basha, lidhur me helmimin e dhjetëra qytetarëve dhe të atij vetë në mitingun në Tiranë. Sipas kësaj force, të gjitha institucionet po punojnë dhe i kërkon PD-së të mos merret me teori konspiracioni.
DEKLARATA E PS
“Ditën e sotshme, në orën 5:00 të mëngjesit, drejtori i përgjithshëm i Qendrës Spitalore Universitare të Tiranës ishte pranë njerëzve që kërkuan ndihmë për simptomat e shfaqura.
Gjysmë ore më vonë, drejtori i përgjithshëm i policisë urdhëroi sigurimin e hapësirës publike ku u zhvillua aktiviteti i mbrëmjes së djeshme dhe hetimet vazhdojnë ende.
Pra, institucionet po punojnë dhe të gjithë autoritetet përkatëse ishte gati për të ofruar ndihmesën e vetë. Thënë kjo, ne i bëjmë seriozisht thirrje PD-së që të përqendrohet te çështjet e vërteta të fushatës dhe të mos merret me teori konspiracioni.
Partia Socialiste i uron shërim sa më të shpejtë të gjithë të lënduarve, dhe veçanërisht liderit të opozitës. Ne dëshirojmë që ai të bëjë fushatë dhe jo të flasë për konspiracion, gjë e cila tregon se në çfarë gjendje të çoroditur është Partia Demokratike”, përfundon reagimi për media.
als_Latn als_Latn als_Latn als_Latn als_Latn als_Latn